pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ประชุมหารือร่วมกับ ผู้ประกอบการขนส่งด้วยรถบรรทุก สมาคมธุรกิจรถตู้ต่างจังหวัด [กระทรวงคมนาคม]
วันอาทิตย์ที่ 15 มีนาคม 2563
กรมการขนส่งทางบก ประชุมหารือร่วมกับ ผู้ประกอบการขนส่งด้วยรถบรรทุก สมาคมธุรกิจรถตู้ต่างจังหวัด [กระทรวงคมนาคม]
รับพิจารณามาตรการช่วยเหลือ เพื่อสู้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
นายจิรุตม์ วิศาลจิตร อธิบดีกรมการขนส่งทางบก เปิดเผยว่า กรมการขนส่งทางบกได้เชิญสหพันธ์การขนส่งทางบกแห่งประเทศไทย สมาคมขนส่งทางบกแห่งประเทศไทย สมาคมขนส่งสินค้าและโลจิสติกส์ สมาคมขนส่งสินค้าเพื่อการนําเข้าและส่งออก สมาคมขนส่งภาคตะวันออก สมาคมขนส่งสินค้าภาคอีสาน สมาคมผู้ประกอบการรถเครน และผู้ประกอบการขนส่งด้วยรถบรรทุก ประชุมหารือเกี่ยวกับมาตรการช่วยเหลือผู้ประกอบการขนส่งที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19)เนื่องจากปัจจุบันมีผู้ประกอบการขนส่งด้วยรถที่ใช้ในการขนส่งสัตว์หรือสิ่งของได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19)ทําให้ต้องลดจํานวนเที่ยววิ่ง ส่งผลให้มีรายได้จากการขนส่งสินค้าลดลงไม่เพียงพอต่อค่าใช้จ่ายและอาจประสบภาวะธุรกิจขาดทุน ซึ่งในระยะยาวอาจส่งกระทบต่อระบบโลจิสติกส์ของประเทศได้
ทั้งนี้ ผู้ประกอบการขนส่งได้มีข้อเสนอมาตรการช่วยเหลือ ได้แก่ มาตรการช่วยเหลือด้านการเงินและลดภาระค่าใช้จ่าย ประกอบด้วย การขอขยายระยะเวลาการผ่อนชําระหนี้ จากบริษัทLeasingที่ปล่อยกู้ให้กับผู้เช่าซื้อรถยนต์ การปรับลดเบี้ยประกันหรือขยายอายุประกันภัย ซึ่งทั้งสองมาตรการ กรมการขนส่งทางบกได้หารือกับ สมาคมธุรกิจเช่าซื้อไทย สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) และสมาคมประกันวินาศภัยไทยก่อนหน้านี้แล้ว ซึ่งจะได้ข้อสรุปภายในสัปดาห์หน้า ในส่วนของการปล่อยสินเชื่อของSME Bankผู้ประกอบการขอให้มีความยืดหยุ่นในการปล่อยกู้ให้กับผู้ประกอบการรายย่อย ในอัตราดอกเบี้ยต่ํา และสามารถค้ําประกันกันเองได้ เพื่อเป็นการช่วยเหลือผู้ประกอบการ ทั้งยังเสนอให้มีมาตรการส่งเสริมการใช้พลังงานสะอาด โดยการปรับลดราคาก๊าซNGVและขอให้สนับสนุนราคาน้ํามันB20ซึ่งจะพิจารณาแจ้งหน่วยงานที่เกี่ยวข้องพิจารณาต่อไป ทั้งนี้ กรมการขนส่งทางบกได้ปรับการบังคับใช้กฎหมายตามพระราชบัญญัติการขนส่งทางบก พ.ศ. 2522 พิจารณาความผิดเป็นขั้นบันได โดยเริ่มตั้งแต่การตักเตือน ปรับขั้นต่ํา และเพิ่มอัตราค่าปรับสูงขึ้นหากเป็นการกระทําความผิดซ้ําตามข้อหาของการกระทําความผิด ส่วนกรณีความผิดร้ายแรง เช่น เสพสารเสพติด ดื่มแอลกอฮอล์ ยังคงพิจารณาโทษสูงสุดตามกฎหมาย และอยู่ระหว่างพิจารณาการปรับลดค่าเข้าใช้บริการสถานีขนส่งสินค้า ซึ่งจะช่วยลดภาระให้ผู้ประกอบการได้อีกทางหนึ่ง
อธิบดีกรมการขนส่งทางบก กล่าวต่อไปว่า นอกจากนี้ จากการประชุมร่วมกับสมาคมธุรกิจรถตู้ต่างจังหวัด ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19)โดยมีมาตรการช่วยเหลือในลักษณะเดียวกัน ทั้งมาตรการทางด้านการเงิน การบังคับใช้กฎหมายแบบขั้นบันได ส่วนการขอผ่อนผันให้รถตู้โดยสารที่หมดอายุที่ชําระภาษีพร้อมต่อประกันภัยแล้วสามารถวิ่งรับส่งผู้โดยสารเป็นการชั่วคราวไปก่อนนั้น กรมการขนส่งทางบกจะนําเสนอคณะกรรมการควบคุมการขนส่งทางบกกลางพิจารณาต่อไป ทั้งนี้ กรมการขนส่งทางบกพร้อมดําเนินการในส่วนที่เกี่ยวข้อง และประสานหน่วยงานที่เกี่ยวข้องพิจารณาเพื่อพิจารณามาตรการช่วยเหลือผู้ประกอบการขนส่ง เพื่อสู้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
----------------------------------
กลุ่มประชาสัมพันธ์และสื่อสารองค์กร
สํานักงานเลขานุการกรม
กรมการขนส่งทางบก
โทร. 0-2271-8805 - 6
Fax. 0-2271-8805
รัฐบาลไทย-ข่าวทำเนียบรัฐบาล-​ทส. ประชุมคณะอนุกรรมการขับเคลื่อนการนำเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2563
วันจันทร์ที่ 13 มกราคม 2563
​ทส. ประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2563
​ทส. ประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2563
ทส. ประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2563
วันที่ 10 มกราคม 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2563 ณ ห้อง 204 อาคารรัฐสภา (เกียกกาย) โดยในการประชุมครั้งนี้มีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสีหศักดิ์ พวงเกตุแก้ว หัวหน้าคณะผู้แทนไทยในอนุสัญญามรดกโลก พร้อมด้วยผู้บริหารระดับสูง ข้าราชการ และเจ้าหน้าที่จากสํานักงานนโยบายและแผนทรัพยากรธรรมชาติและสิ่งแวดล้อม กรมอุทยานแห่งชาติ สัตว์ป่า และพันธ์ุพืช กรมสนธิสัญญาและกฎหมาย สํานักงบประมาณ และผู้แทนจากหน่วยงานอื่นที่เกี่ยวข้อง เข้าร่วมประชุมเพื่อพิจารณาความก้าวหน้าการผลักดันให้พื้นที่กลุ่มป่าแก่งกระจานได้รับการขึ้นทะเบียนเป็นมรดกโลก
รัฐบาลไทย-ข่าวทำเนียบรัฐบาล-นายกฯ ขอให้ประชาชนใช้โอกาสวันลอยกระทงสืบสานประเพณีไทยที่งดงาม และรำลึกพระมหากรุณาธิคุณด้านทรัพยากรน้ำ พร้อมกำชับเจ้าหน้าที่ตรวจตราความพร้อมและดูแลความปลอดภัยเต็มที่
วันจันทร์ที่ 14 พฤศจิกายน 2559
นายกฯ ขอให้ประชาชนใช้โอกาสวันลอยกระทงสืบสานประเพณีไทยที่งดงาม และรําลึกพระมหากรุณาธิคุณด้านทรัพยากรน้ํา พร้อมกําชับเจ้าหน้าที่ตรวจตราความพร้อมและดูแลความปลอดภัยเต็มที่
..
วันนี้ (13 พฤศจิกายน 2559)พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า เนื่องในโอกาสวันลอยกระทงที่จะมาถึงในวันพรุ่งนี้ ซึ่งเป็นวันแรกที่รัฐบาลประกาศให้ทุกหน่วยงานจัดกิจกรรมได้ตามปกติ แม้หลายพื้นที่จะยกเลิกการจัดงานใหญ่และปรับรูปแบบให้เหมาะสมกับสถานการณ์บ้านเมืองนั้น พลเอก ประยุทธ์ จันทร์โอชา นายกรัฐมนตรี ได้ฝากให้พี่น้องประชาชนใช้โอกาสนี้สืบสานประเพณีไทยที่งดงาม และสนุกสนานรื่นเริงได้ตามสมควร ควบคู่ไปกับการน้อมสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชที่ทรงมีต่อประเทศชาติ โดยเฉพาะในด้านทรัพยากรน้ํา
“ท่านนายกฯ อยากให้พ่อแม่ผู้ปกครอง ครูบาจารย์ ช่วยกันปลูกฝังบุตรหลานและนักเรียน ให้มีจิตสํานึกที่ดี ไม่คํานึงถึงแต่ความสนุกสนานในช่วงเทศกาลเพียงอย่างเดียว แต่ควรใช้จังหวะเวลานี้เรียนรู้แก่นแท้ของวัฒนธรรมประเพณีที่สืบทอดมาแต่โบราณ และเห็นถึงคุณค่าและความสําคัญของทรัพยากรน้ํา เพราะน้ําคือชีวิต ทุกคนต้องช่วยกันดูแลรักษาคุณภาพน้ําและสิ่งแวดล้อม”
พลโท สรรเสริญ กล่าวต่อว่า สําหรับมาตรการรักษาความปลอดภัยในวันลอยกระทง รัฐบาลได้กําชับให้หน่วยงานที่เกี่ยวข้องเตรียมความพร้อม เพื่อดูแลพี่น้องประชาชนทั้งเรื่องการเดินทางและความปลอดภัยบริเวณสถานที่จัดงานต่าง ๆ อย่างเคร่งครัด เช่น การตรวจตราสิ่งแปลกปลอมหรือมิจฉาชีพในจุดที่มีผู้คนหนาแน่น ความมั่นคงแข็งแรงของโป๊ะและจุดลอยกระทง พร้อมทั้งขอความร่วมมือประชาชนร่วมกันเป็นหูเป็นตา ดูแลกันและกัน ระมัดระวังป้องกันเหตุจมน้ํา ซึ่งเกิดขึ้นเป็นประจําทุกปี
“นอกจากนี้ ในปีนี้หน่วยงานภาครัฐได้ขอความร่วมมือประชาชนงดจุดพลุไฟ ตะไล โคมลอย โคมควัน หรือวัตถุอื่น ๆ ที่มีความคล้ายคลึงกัน ซึ่งอาจสร้างความเดือดร้อนให้แก่ผู้อื่น รวมถึงการยิงปืนขึ้นฟ้าที่ผิดกฎหมาย เพื่อความสงบเรียบร้อยและความปลอดภัยในชีวิตและทรัพย์สินของประชาชนและชุมชน ทั้งนี้ หากผู้ใดพบเห็นเหตุการณ์ที่อาจก่อให้เกิดเหตุอาชญากรรม ขอให้แจ้งเจ้าหน้าที่ตํารวจทางสายด่วน 1599 และ 191หรือหากเกิดอัคคีภัยและอุบัติภัย สามารถแจ้งได้ที่ 1784 ตลอด 24 ชม.”
*************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี พลเอกประวิตรฯ ย้ำสนับสนุนการฝึกซ้อมนักกีฬาเตรียมการเข้าร่วมการแข่งขันในรายการต่าง ๆ อย่างต่อเนื่อง โดยให้ปฏิบัติตามข้อกำหนดมาตรการผ่อนปรนของรัฐบาลอย่างเคร่งครัด
วันพฤหัสบดีที่ 30 กรกฎาคม 2563
รองนายกรัฐมนตรี พลเอกประวิตรฯ ย้ําสนับสนุนการฝึกซ้อมนักกีฬาเตรียมการเข้าร่วมการแข่งขันในรายการต่าง ๆ อย่างต่อเนื่อง โดยให้ปฏิบัติตามข้อกําหนดมาตรการผ่อนปรนของรัฐบาลอย่างเคร่งครัด
พลเอก ประวิตร วงษ์สุวรรณ รองนายกรัฐมนตรี ย้ําสนับสนุนการฝึกซ้อมนักกีฬาเตรียมการเข้าร่วมการแข่งขันในรายการต่าง ๆ อย่างต่อเนื่อง โดยให้ปฏิบัติตามข้อกําหนดมาตรการผ่อนปรนของรัฐบาลอย่างเคร่งครัด
วันนี้ (30 ก.ค.63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 8/2563 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมรับทราบการแต่งตั้งคณะอนุกรรมการพิจารณาคัดเลือกผู้รับรางวัลด้านกีฬาดีเด่นวันกีฬาแห่งชาติประจําปี 2563 - 2564 โดยมีผู้ว่าการการกีฬาแห่งประเทศไทยเป็นประธานอนุกรรมการ และผู้อํานวยการฝ่ายการพัฒนากีฬาเป็นเลิศ เป็นอนุกรรมการและเลขานุการ ทั้งนี้เพื่อกําหนดหลักเกณฑ์และพิจารณาคัดเลือกนักกีฬาและผู้สมควรได้รับรางวัลด้านกีฬาดีเด่น เป็นด้วยความเรียบร้อย
โอกาสนี้ รองนายกรัฐมนตรี ย้ําถึงข้อเสนอแนะและมติที่ประชุมที่ได้มีการเห็นชอบในเรื่องต่าง ๆ ให้นําไปพิจารณาดําเนินการและเร่งรัดติดตามการใช้งบประมาณและงบลงทุนให้เป็นไปตามเป้าหมายที่กําหนดอย่างเต็มที่ โดยชื่นชมและขอบคุณทุกฝ่ายที่ช่วยกันทํางานในช่วงที่ผ่านมาเป็นไปด้วยความเรียบร้อย พร้อมกําชับและเน้นย้ําเรื่องการฝึกซ้อมของนักกีฬาเพื่อเตรียมการเข้าร่วมการแข่งขันกีฬาในรายการต่าง ๆ ให้พิจารณาสนับสนุนอย่างต่อเนื่อง ทั้งนี้การฝึกซ้อมให้ปฏิบัติตามภายใต้ข้อกําหนดและมาตรการผ่อนปรนของรัฐบาลอย่างเคร่งครัด ส่วนการพิจารณาคัดเลือกผู้รับรางวัลด้านกีฬาดีเด่นวันกีฬาแห่งชาติประจําปี 2563 – 2564 ให้คณะอนุกรรมการฯ ที่ได้รับการแต่งตั้งได้กําหนดหลักเกณฑ์และวิธีการคัดเลือกนักกีฬา และบุคลากรกีฬาให้ชัดเจนโปร่งใสภายใต้สถิติการแข่งขันกีฬาที่ทําได้อย่างจํากัดในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่เกิดขึ้น เพราะฉะนั้นต้องพิจารณาให้ดีว่าทําอย่างไรถึงจะสอดคล้องและเหมาะสมกับสถานการณ์ดังกล่าว โดยเฉพาะการคัดเลือกนักกีฬา หากสถิติใดที่ยังไม่ชัดเจนก็ไม่ต้องให้ เว้นแต่มีความชัดเจน สมควร และเหมาะสมที่จะได้รับก็ให้ดําเนินการต่อไป
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. เตรียมลงพื้นที่ จ.สุรินทร์ – บุรีรัมย์
วันศุกร์ที่ 18 พฤษภาคม 2561
ครม. เตรียมลงพื้นที่ จ.สุรินทร์ – บุรีรัมย์
นายกรัฐมนตรีและคณะรัฐมนตรีเตรียมลงพื้นที่ตรวจราชการและประชุมคณะรัฐมนตรีนอกสถานที่ ณ จ.สุรินทร์ และบุรีรัมย์ ระหว่างวันที่ 7 - 8 พ.ค. นี้
ครม. เตรียมลงพื้นที่ จ.สุรินทร์ – บุรีรัมย์
ต่อจากนี้ไป ขอเชิญรับฟังไทยคู่ฟ้า ครับ
นายกรัฐมนตรีและคณะรัฐมนตรีเตรียมลงพื้นที่ตรวจราชการและประชุมคณะรัฐมนตรีนอกสถานที่ ณ จ.สุรินทร์ และบุรีรัมย์ ระหว่างวันที่ 7 - 8 พ.ค. นี้ โดยมีวัตถุประสงค์เพื่อติดตามการแก้ไขปัญหาและวางแผนช่วยเหลือประชาชน เช่น ตรวจเยี่ยมจุดผ่านแดนถาวรช่องจอม ศูนย์ฝึกและพัฒนาอาชีพราษฎรไทยบริเวณชายแดนสุรินทร์ ส่งเสริมการประกอบอาชีพที่หมู่บ้านทอผ้าไหมยกทองโบราณบ้านท่าสว่าง กลุ่มเกษตรกรปลูกหม่อนเลี้ยงไหม สหกรณ์เกษตรอินทรีย์ทัพไทย ตรวจสภาพอ่างเก็บน้ําห้วยตลาด-ห้วยจระเข้มาก ส่งเสริมการท่องเที่ยว เช่น เยี่ยมชมถนนเซาะกราว ชุมชนโบราณบ้านสนวนนอก เป็นต้น พร้อมทั้งจะพูดคุยรับฟังความคิดเห็นจากประชาชนในพื้นที่ เพื่อสร้างความมั่นคง มั่งคั่ง อย่างยั่งยืนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.ค.ศ.อนุมัติวิทยฐานะเชี่ยวชาญ 6 ราย
วันจันทร์ที่ 28 พฤศจิกายน 2559
ก.ค.ศ.อนุมัติวิทยฐานะเชี่ยวชาญ 6 ราย
นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (เลขาธิการ ก.ค.ศ.) เปิดเผยว่าในการประชุม อ.ก.ค.ศ.วิสามัญเกี่ยวกับวิทยฐานะข้าราชการครูและบุคลากรทางการศึกษา ครั้งที่ 12/2559
เมื่อวันพุธที่23 พฤศจิกายน2559ได้มีมติอนุมัติให้ข้าราชการครูเลื่อนเป็นวิทยฐานะเชี่ยวชาญจํานวน6รายดังนี้
หลักเกณฑ์ฯว 17/2552เลื่อนเป็นวิทยฐานะครูเชี่ยวชาญ จํานวน 6 ราย ดังนี้
1) นายอดิศักดิ์ เจริญพงษ์ วิทยาลัยเทคนิคอุบลราชธานี
2) นายประเสริฐ ธงไชย วิทยาลัยเทคนิคดอนเมือง
3) นางรัตนาภรณ์ สามารถ โรงเรียนประจันตราษฎร์บํารุง จังหวัดปราจีนบุรี สังกัด สพม.เขต 7
4) นางนัดดา พิลาชัย โรงเรียนบ่อน้อยประชาสรรค์ สพป.อุดรธานี เขต 1
5) นางสาวกนกพร สุขสาย โรงเรียนเบ็ญจะมะมหาราช จังหวัดอุบลราชธานี สังกัด สพม.เขต 29
6) นางสินีนาฎ พลแสง วิทยาลัยเกษตรและเทคโนโลยียโสธร
รัฐบาลไทย-ข่าวทำเนียบรัฐบาล-กระทรวงยุติธรรม โดย ป.ป.ส. เชิญวิทยากรผู้มีประสบการณ์ จากออสเตรเลีย แคนาดา และเนเธอร์แลนด์ ร่วมถก “การใช้กัญชาทางการแพทย์” เน้นให้เกิดประโยชน์ต่อประชาชนสูงสุด
วันพฤหัสบดีที่ 22 พฤศจิกายน 2561
กระทรวงยุติธรรม โดย ป.ป.ส. เชิญวิทยากรผู้มีประสบการณ์ จากออสเตรเลีย แคนาดา และเนเธอร์แลนด์ ร่วมถก “การใช้กัญชาทางการแพทย์” เน้นให้เกิดประโยชน์ต่อประชาชนสูงสุด
สํานักงาน ป.ป.ส. เชิญวิทยากรผู้มีประสบการณ์ จากออสเตรเลีย แคนาดา และเนเธอร์แลนด์ ร่วมถก “การใช้กัญชาทางการแพทย์” เน้นให้เกิดประโยชน์ต่อประชาชนสูงสุด
ในวันพุธที่ ๒๑ พฤศจิกายน ๒๕๖๑ เวลา ๐๙.๐๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดสัมมนา เรื่อง “การใช้กัญชาทางการแพทย์ : ประสบการณ์ของประเทศออสเตรเลีย แคนาดา และเนเธอร์แลนด์” พร้อมด้วย นายพงศธร สัจจชลพันธ์
ผู้ช่วยรัฐมนตรีว่าการกระทรวงยุติธรรม พลตํารวจเอก ต่อศักดิ์ สอาดพรรค ที่ปรึกษารัฐมนตรีว่าการกระทรวงยุติธรรม ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม นายนิยม เติมศรีสุข เลขาธิการ ป.ป.ส. ผู้แทนจากกระทรวงสาธารณสุข และผู้แทนจากสถานทูตทั้ง ๓ ประเทศ รวมถึงนักวิชาการที่เกี่ยวข้อง รับฟังการสัมมนาพร้อมแลกเปลี่ยนข้อคิดเห็น จํานวนกว่า ๑๒๐ คน เข้าร่วมฯ จัดโดย สํานักงานคณะกรรมการป้องกันและปราบปรามยาเสพติด (ป.ป.ส.) ณ โรงแรมมณเฑียร ริเวอร์ไซต์ กรุงเทพมหานคร เพื่อสร้างความรับรู้ความเข้าใจต่อทุกภาคส่วนในสังคมเพื่อรองรับกฎหมายที่จะออกใหม่ ให้เข้าใจว่าการนํากัญชามาใช้ประโยชน์ทางการแพทย์นั้น ต้องมีความรอบคอบและระมัดระวัง เพื่อให้เกิดประสิทธิภาพสุงสุดในการรักษา โดยผู้มีประสบการณ์ควบคุมการนํากัญชามาใช้ในทางการแพทย์ ของประเทศออสเตรเลีย แคนาดา และเนเธอร์แลนด์ โดยการสัมมนาครั้งนี้ ต้องการให้กลุ่มเป้าหมายหลักที่เข้าร่วม คือ ผู้ที่จะต้องออกกฎระเบียบ (Regulator) ในการควบคุมการนํากัญชามาใช้ในทางการแพทย์ โดยมีนักวิชาการในสายที่เกี่ยวข้อง เช่น แพทย์ เภสัช เกษตร สายกฎหมายและกระบวนการยุติธรรมมากกว่าบุคคลที่สนใจหรือผู้มีส่วนได้ส่วนเสียทั่วไป เนื่องจากยังต้องเตรียมการสร้างความรับรู้ความเข้าใจต่อทุกภาคส่วนในสังคมเพื่อรองรับกฎหมายที่จะออกใหม่ ให้เข้าใจว่าการนํากัญชามาใช้ประโยชน์ทางการแพทย์นั้นไม่ใช่เรื่องที่จะทําได้ในเวลาอันรวดเร็ว ถึงอย่างไรรัฐบาลจะดําเนินการเรื่องนี้ให้อย่างเร็วที่สุด ถือเป็นเรื่องเร่งด่วน ขอให้ทุกฝ่ายที่เกี่ยวข้องควรต้องใช้ความรอบคอบระมัดระวัง เพราะเราต้องการนําส่วนที่ดีของกัญชาไปใช้ในการช่วยเหลือผู้ป่วยที่ยารักษาโรคที่มีอยู่ในปัจจุบันไม่สามารถช่วยได้อย่างมีประสิทธิภาพ รนํากัญชามาใช้เป็นยาเสริม หรือเป็นทางเลือกของแพทย์และผู้ป่วยเองในการรักษาโรค หรือเพื่อให้คุณภาพชีวิตที่ดีขึ้นในระหว่างการรักษาโรค
รัฐบาลไทย-ข่าวทำเนียบรัฐบาล-นายกรัฐมนตรี สักการะหลวงปู่ศุข และอนุสรณ์สถาน พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์
วันจันทร์ที่ 20 สิงหาคม 2561
นายกรัฐมนตรี สักการะหลวงปู่ศุข และอนุสรณ์สถาน พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์
นายกรัฐมนตรีสักการะหลวงปู่ศุข (พระอาจารย์ของกรมหลวงชุมพรฯ) ณ มนฑปหลวงปู่ศุข และสักการะอนุสรณ์สถาน พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ เพื่อความเป็นสิริมงคล
วันนี้ (20 ส.ค.61) เวลา 19.00 น. พลเอก ประยุทธ์ จันทร์โอชา นายกรัฐมนตรี และคณะ เดินทางมายังอนุสรณ์สถาน พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ ตําบลหาดทรายรี อําเภอเมืองชุมพร จังหวัดชุมพร เข้าสักการะหลวงปู่ศุข (พระอาจารย์ของกรมหลวงชุมพรฯ) ณ มณฑปหลวงปู่ศุข จากนั้น เข้าสักการะอนุสรณ์สถาน พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ เพื่อความเป็นสิริมงคล ในโอกาสเดินทางมาตรวจราชการ จ.ชุมพร และประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ณ จังหวัดชุมพร ซึ่งกรมหลวงชุมพรเขตอุดมศักดิ์ ทรงเป็นองค์บิดาของทหารเรือไทย ผู้ทรงวางรากฐานการบริหารงานของกองทัพเรือ และทรงเป็นครูฝึกสอนนักเรียนนายเรือ รวมทั้งทรงเป็นนักยุทธศาสตร์ที่มีวิสัยทัศน์กว้างไกล และทรงเป็นเจ้านายพระองค์แรกที่สําเร็จการศึกษาจากประเทศอังกฤษ โดยทรงมีจุดประสงค์ในการฝึกให้ทหารเรือไทยสามารถเดินเรือทะเล และสามารถทําการรบทางเรือได้ พระองค์ทรงเป็นที่เคารพนับถือและศรัทธาของทหารเรือและประชาชนคนไทยมาอย่างยาวนาน
สําหรับตําหนัก พลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์ เคยเป็นที่ประทับของเสด็จในกรมฯ เมื่อลาออกจากราชการทหาร และเป็นที่สิ้นพระชนม์ของพระองค์ท่าน ตําหนักดังกล่าวจึงเป็นเสมือนอนุสรณ์สถานของชาวจังหวัดชุมพรที่จัดสร้างเพื่อระลึกถึงบุคคลอันเป็นที่เคารพศรัทธา บริเวณอนุสรณ์สถาน ประกอบด้วย ตําหนักเสด็จในกรมหลวงชุมพรเขตอุดมศักดิ์ ซึ่งตั้งอยู่บนเนินเขาด้านทิศเหนือของหาดทรายรี ด้านหน้าตําหนักหันหน้าออกทะเล บริเวณใกล้เคียงประกอบด้วยอาคารพิพิธภัณฑ์ และเรือรบหลวง โดยมีประชาชนชาวชุมพร และนักท่องเที่ยวแวะมาสักการะเพื่อความเป็นสิริมงคลแก่ชีวิตอย่างต่อเนื่อง นับเป็นหนึ่งในสถานที่ท่องเที่ยวทางประวัติศาสตร์ที่สําคัญและมีชื่อเสียงของจังหวัดชุมพร อีกทั้งยังมีจุดชมทัศนียภาพที่มีความสวยงาม
--------------------
สํานักโฆษก
รัฐบาลไทย-ข่าวทำเนียบรัฐบาล-หากมีการใส่หน้ากากอนามัย ยังจำเป็นต้องเว้นระยะห่างกัน 1-2 เมตร หรือไม่ ??
วันพฤหัสบดีที่ 18 มิถุนายน 2563
หากมีการใส่หน้ากากอนามัย ยังจําเป็นต้องเว้นระยะห่างกัน 1-2 เมตร หรือไม่ ??
ใส่หน้ากากอนามัย ยังจําเป็นต้องเว้นระยะห่างกัน หรือไม่ ??
Q :หากมีการใส่หน้ากากอนามัย ยังจําเป็นต้องเว้นระยะห่างกัน1-2เมตร หรือไม่??
A :ยังคงต้องรักษาระยะห่างกัน 1-2 เมตร ต่อไป แม้ว่าจะมีการใส่หน้ากากอนามัยก็ตาม
รัฐบาลไทย-ข่าวทำเนียบรัฐบาล-นายกฯ ขอบใจนักศึกษา ม.รังสิต วาดภาพเหมือนมอบความสุขให้ ชี้เป็นกำลังใจในการทำงาน แนะผู้ใหญ่สนับสนุนให้เด็กเรียนรู้สิ่งที่ชอบ ชมคนไทยมีความสามารถโดดเด่น ล่าสุดร่วมสร้างหนังคว้ารางวัล
วันเสาร์ที่ 11 มีนาคม 2560
นายกฯ ขอบใจนักศึกษา ม.รังสิต วาดภาพเหมือนมอบความสุขให้ ชี้เป็นกําลังใจในการทํางาน แนะผู้ใหญ่สนับสนุนให้เด็กเรียนรู้สิ่งที่ชอบ ชมคนไทยมีความสามารถโดดเด่น ล่าสุดร่วมสร้างหนังคว้ารางวัล
โฆษกประจําสํานักนายกรัฐมนตรี เผย นายกรัฐมนตรีฝากชื่นชมในความสามารถและขอบใจ นักศึกษาคณะศิลปะและการออกแบบ ม.รังสิต ที่ได้วาดภาพเหมือนของนายกรัฐมนตรีและเปิดเพลงคืนความสุขให้คนในชาติ
วันที่ 11 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ฝากชื่นชมในความสามารถและขอบใจนายดารวงศ์ แจ้งใจดี นักศึกษาสาขาออกแบบนิเทศศิลป์ คณะศิลปะและการออกแบบ ม.รังสิต ที่ได้วาดภาพเหมือนของนายกรัฐมนตรีและเปิดเพลงคืนความสุขให้คนในชาติคลอไปด้วย เพื่อสร้างอารมณ์ในการทํางานศิลปะ และตั้งใจจะมอบความสุขแด่นายกรัฐมนตรี โดยเชิญชวนให้เพื่อน ๆ แชร์ต่อกันไปมาก ๆ
“ท่านนายกฯ รับทราบและว่า ถือเป็นกําลังใจในการทํางานเพื่อบ้านเมือง พร้อมทั้งอยากเห็นการเรียนรู้ที่สามารถนําไปต่อยอดใช้ได้ในชีวิตจริงอย่างงานศิลปะ เทคโนโลยีคอมพิวเตอร์ การผลิตแอนนิเมชั่น หรือสาขาอื่น ๆ ที่เชื่อมโยงกับการขับเคลื่อนเศรษฐกิจใหม่ของประเทศ โดยพ่อแม่และครูควรสนับสนุนให้เด็ก เยาวชน และคนรุ่นใหม่ได้ศึกษาหาความรู้ในสิ่งที่ตัวเองถนัดและชื่นชอบ และพัฒนาทักษะที่มีอยู่ให้สูงขึ้น"
นายกรัฐมนตรีปรารภด้วยว่าคนไทยมีความสามารถที่โดดเด่นในหลายเรื่อง เช่นล่าสุดที่ไปร่วมเขียนบท จัดทํากราฟฟิก และกํากับเทคนิคของภาพยนตร์ Zootopia จนคว้ารางวัลออสการ์ ปี 2017 สาขาภาพยนตร์แอนนิเมชั่นยอดเยี่ยมมาครองได้สําเร็จ และเป็นภาพยนตร์ที่ได้รับความนิยมและมีชื่อเสียงโด่งดังจนเป็นที่รู้จักของเด็กทั่วโลก ประกอบด้วย น.ส.ประสานสุข วีรสุนทร นายนัฐ มินทราศักดิ์ นายปุณณ์ เวียนตระกูล และนายรัตนิน สิรินฤมาน
“ท่านนายกฯ ยังกล่าวอีกว่า นอกจากอยากให้เด็กและเยาวชนไทยพัฒนาทักษะและความสามารถเฉพาะตัวของตนเองแล้ว ยังอยากให้รู้จักคิดเพื่อวันข้างหน้า หันมาสนใจเรื่องการปฏิรูปเพื่อให้ประเทศดีขึ้น และใช้วิจารณญาณในการรับฟังข่าวสาร เพราะปัจจุบันมีข้อมูลที่บิดเบือน แต่ถูกเผยแพร่หรือส่งต่อกันอย่างมากมายในโลกโซเชียล”
--------------------
รัฐบาลไทย-ข่าวทำเนียบรัฐบาล-นโยบายส่งเสริมการใช้ดิจิทัลสำหรับผู้ประกอบการรายย่อย
วันพฤหัสบดีที่ 12 กันยายน 2562
นโยบายส่งเสริมการใช้ดิจิทัลสําหรับผู้ประกอบการรายย่อย
วันพฤหัสบดีที่ 12 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผลักดันนโยบายส่งเสริมการใช้ดิจิทัลสําหรับผู้ประกอบการรายย่อยในอาเซียน โดยภาครัฐจะต้องสนับสนุนการเข้าสู่ระบบดิจิทัล สร้างสภาพแวดล้อมทางธุรกิจที่เท่าเทียม อํานวยความสะดวกให้วิสาหกิจรายย่อยเข้าถึงแหล่งเงินทุนและบริการเพื่อพัฒนาธุรกิจ และส่งเสริมการพัฒนาความรู้และทักษะการใช้ดิจิทัลสําหรับประชาชนทั้งในสถาบันการศึกษาและการศึกษาตลอดชีวิต ทั้งนี้ ภูมิภาคอาเซียนมีวิสาหกิจ รายย่อยจดทะเบียนอย่างถูกต้องราว 10 ล้านราย สร้างงานมากกว่า 72 ล้านตําแหน่ง จึงมีบทบาทสําคัญต่อการพัฒนาเศรษฐกิจและสังคมของประเทศ ซึ่งประเทศไทยให้ความสําคัญกับการส่งเสริม SMEs เป็นอย่างมากเพื่อให้เป็นกลไกช่วยลดความเหลื่อมล้ําและสร้างความเจริญก้าวหน้าอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรมหารือร่วมกับสำนักงานคณะกรรมการคุ้มครองผู้บริโภค มุ่งคุ้มครองผู้บริโภคทางกฎหมาย
วันศุกร์ที่ 16 กุมภาพันธ์ 2561
กระทรวงยุติธรรมหารือร่วมกับสํานักงานคณะกรรมการคุ้มครองผู้บริโภค มุ่งคุ้มครองผู้บริโภคทางกฎหมาย
กระทรวงยุติธรรมหารือร่วมกับสํานักงานคณะกรรมการคุ้มครองผู้บริโภค มุ่งคุ้มครองผู้บริโภคทางกฎหมาย
ในวันพฤหัสบดีที่ ๑๕ กุมภาพันธ์ ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๓ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
พร้อมด้วยนางกรรณิการ์ แสงทอง รองปลัดกระทรวงยุติธรรม
และนายพิฆเนศ ต๊ะปวง รองเลขาธิการคณะกรรมการคุ้มครองผู้บริโภค
เข้าร่วมการประชุมเพื่อหารือเกี่ยวกับความร่วมมือด้านการคุ้มครองผู้บริโภค
ระหว่างกระทรวงยุติธรรมและสํานักงานคณะกรรมการคุ้มครองผู้บริโภค (สคบ.)
โดยมุ่งหวังที่จะดูแลประชาชนในฐานะผู้บริโภคให้ได้รับความคุ้มครองทางกฎหมายอย่างเป็นรูปธรรมมากยิ่งขึ้น
ทั้งนี้ ที่ประชุมได้หารือเกี่ยวกับกรอบกลไกการดําเนินการคุ้มครองผู้บริโภค
การเชื่อมโยงฐานข้อมูลร่วมกันระหว่างสองหน่วยงาน การให้ความช่วยเหลือประชาชนในด้านกฎหมาย
ตลอดจนสร้างความรับรู้ให้แก่ประชาชนผ่านทางช่องทางต่าง ๆ อาทิ
สํานักงานยุติธรรมจังหวัดและศูนย์ยุติธรรมชุมชนของกระทรวงยุติธรรม
หรือเครือข่ายภาคประชาสังคมของสํานักงานคณะกรรมการคุ้มครองผู้บริโภค
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดศูนย์ปฏิบัติการด้านเทคโนโลยีสารสนเทศและการสื่อสาร กรณีเกิดภัยพิบัติพายุ “ปาบึก
วันศุกร์ที่ 4 มกราคม 2562
รมว.กระทรวงดิจิทัลฯ เปิดศูนย์ปฏิบัติการด้านเทคโนโลยีสารสนเทศและการสื่อสาร กรณีเกิดภัยพิบัติพายุ “ปาบึก
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดศูนย์ปฏิบัติการด้านเทคโนโลยีสารสนเทศและการสื่อสาร กระทรวงดิจิทัลเพื่อเศรษฐกิจและสังคม เมื่อวันที่ 3 มกราคม 2562 ณ ห้อง MOC ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม กรณีเกิดภัยพิบัติพายุ “ปาบึก (PABUK)” โดยสั่งการให้หน่วยงานภายใต้สังกัดกระทรวงฯ เตรียมความพร้อมระบบเทคโนโลยีสารสนเทศและการสื่อสาร รองรับสถานการณ์ เพื่อให้ระบบการติดต่อสื่อสารโดยการดําเนินการของ บริษัท ทีโอที จํากัด (มหาชน) และ บริษัท กสท โทรคมนาคม จํากัด (มหาชน) มีความพร้อมในการใช้งาน หากเกิดภัยวิกฤต สามารถเข้าดําเนินการแก้ไขได้อย่างเร่งด่วน และสนับสนุนการบริหารจัดการสาธารณภัยของผู้ว่าราชการจังหวัด ทั้ง 16 จังหวัด ทั้งนี้ให้สถานีอุตุนิยมวิทยาจังหวัดที่เกี่ยวข้องเตรียมพร้อม Stand by โดยเข้าระบบ CAT Conference เพื่อใช้เป็นช่องทางในการติดต่อสื่อสารกับศูนย์ปฏิบัติการด้านเทคโนโลยีสารสนเทศและการสื่อสาร กระทรวงดิจิทัลเพื่อเศรษฐกิจและสังคม
**********************
รัฐบาลไทย-ข่าวทำเนียบรัฐบาล-รมต.เทวัญ รับมอบแอลกอฮอร์ทำความสะอาดมือ จาก บริษัท โรงงานเภสัชอุตสาหกรรม เจเอสพี (ประเทศไทย) จำกัด มหาชน สนับสนุนการปฏิบัติงานของบุคลากร เจ้าหน้าที่ และข้าราชการ
วันอังคารที่ 23 มิถุนายน 2563
รมต.เทวัญ รับมอบแอลกอฮอร์ทําความสะอาดมือ จาก บริษัท โรงงานเภสัชอุตสาหกรรม เจเอสพี (ประเทศไทย) จํากัด มหาชน สนับสนุนการปฏิบัติงานของบุคลากร เจ้าหน้าที่ และข้าราชการ
นายเทวัญ ลิปตพัลลภ รัฐมนตรีประจําสํานักนายกรัฐมนตรี รับมอบแอลกอฮอร์ทําความสะอาดมือ จาก บริษัท โรงงานเภสัชอุตสาหกรรม เจเอสพี (ประเทศไทย) จํากัด มหาชน สนับสนุนการปฏิบัติงานของบุคลากร เจ้าหน้าที่ และข้าราชการ
วันนี้ (23 มิถุนายน 2563) เวลา 14.30 น. ณ ตึกนารีสโมสร 2 ทําเนียบรัฐบาล ดร.สิทธิชัย แดงประเสริฐ ประธานเจ้าหน้าที่บริหาร บมจ.เจเอสพี ประเทศไทย จํากัด พร้อมด้วย นายชนภัทท์ จันทรุเบกษา รองกรรมการผู้อํานวยการใหญ่ บริษัท ไทย เอวิเอชั่น จํากัด นําคณะเข้าพบ นายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อมอบผลิตภัณฑ์ทําความสะอาดมือที่มีส่วนผสมของแอลกอฮอร์ ภายใต้ชื่อ “JSP Pharma Sanitizer Spray” จํานวน 1,000 ลิตร และ “JSP Pharma Sanitizer Gel” จํานวน 1,000 หลอด ให้กับเจ้าหน้าที่ บุคลากร และข้าราชการ เพื่อเป็นขวัญและกําลังใจในการปฏิบัติงานเพื่อประเทศชาติ โดยมี นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี และนายธีรภัทร ประยูรสิทธิ ปลัดสํานักนายกรัฐมนตรี เข้าร่วมด้วย
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณ บมจ.เจเอสพี ประเทศไทย จํากัด ที่มอบผลิตภัณฑ์ทําความสะอาดมือที่มีส่วนผสมของแอลกอฮอร์ เพื่อสนับสนุภาครัฐในการต่อสู้กับสถานการณ์โรคติดเชื้อไวรัสโคโรนา 2019 (โควิด-19) รัฐบาลได้รับความร่วมมือและสนับสนุนจากทุกภาคส่วนของประเทศด้วยดีตลอดระยะเวลาที่ผ่านมา แม้ปัจจุบันสถานการณ์แพร่ระบาดเชื้อไวรัสโควิด-19 ของประเทศไทยจะมีแนวโน้มที่ดีขึ้น ส่งผลให้รัฐบาลสามารถผ่อนคลายมาตรการระยะที่ 4 โดยอนุญาตให้สถานที่และภาคธุรกิจหลายแห่งเปิดทําการได้ แต่ยังคงต้องมีป้องกันการแพร่ระบาดอย่างเคร่งครัด รวมทั้งสถานที่ราชการซึ่งเป็นจุดที่ประชาชนและหน่วยงานมีการเดินทางพบปะ ติดต่อ ประสานงานอยู่เป็นประจําก็มีความเสี่ยงต่อการแพร่ระบาดได้ง่ายด้วย วันนี้ต้องขอบคุณภาคเอกชนที่ร่วมสนับสนุนทั้งในส่วนของหน้ากากอนามัย และผลิตภัณฑ์ทําความสะอาดมือที่มีส่วนผสมของแอลกอฮอร์ จะได้นําไปแจกจ่ายต่อให้แก่บุคลากร เจ้าหน้าที่ และข้าราชการ เพื่อความปลอดภัย ปลอดจากเชื้อไวรัส และยับยั้งการแพร่ระบาดในสถานที่ราชการได้
-----------------
สํานักโฆษก
รัฐบาลไทย-ข่าวทำเนียบรัฐบาล-ปอดของผู้ติดเชื้อไวรัสโควิด-19 ถูกทำลายเสียหายทุกคนหรือไม่ ??
วันศุกร์ที่ 20 มีนาคม 2563
ปอดของผู้ติดเชื้อไวรัสโควิด-19 ถูกทําลายเสียหายทุกคนหรือไม่ ??
ติดเชื้อไวรัสโควิดแล้ว ปอดจะยังเหมือนเดิมไหม?
Q: ปอดของผู้ติดเชื้อไวรัสโควิด-19 ถูกทําลายเสียหายทุกคนหรือไม่ ??
A: ไม่ทุกคน ส่วนใหญ่จะสามารถฟื้นตัวได้เอง แต่ทั้งนี้พบบางรายที่มีภูมิต้านทานทํางานผิดปกติจนปอดได้รับความเสียหาย